Ügyiratszám: 8010-1/2016

**Látta:**

**JEGYZŐKÖNYV**

**Hajdúszoboszló Város Önkormányzatának**

*Gazdasági Bizottsága*

 *2016. 04. 01-én 10 02 órakor kezdődő nyílt üléséről*

**Helye:** Hajdúszoboszlói Polgármesteri Hivatal, „A” épület, Pávai Vajna Ferenc terem.

**Jelen vannak a csatolt jelenléti ív szerint**

* **a Gazdasági Bizottsági****tagok:** Marosi György Csongor elnök, Antalné Tardi Irén, Juhász Géza, Kanizsay György Béla, Képíró Ákos, Kolozsvári Csaba, Orosz János József

## Képviselők: Németi Attila Sándor

## A Polgármesteri Hivatal részéről jelen vannak: Lőrincz László gazdasági irodavezető, Bárdos Ilona pénzügyi irodavezető-helyettes, Kunkliné Dede Erika egészségügyi, szociális irodavezető helyettes,

* **Jegyzőkönyvvezető:** Fehér Adrienn

Marosi György Csongor:

A meghívóban szereplő napirendi ponthoz egy plusz előterjesztés került kiküldésre a civil iroda fenntartásával kapcsolatosan. A tavalyi évben 500.000 Ft lett különítve az iroda által biztosított plusz szolgáltatás csomag díjának támogatására az azt igénybe vevőknek, ezáltal bevételt generálva az irodának. A résztvevők meghívásáról is döntenünk kell.

Szabó Marianna jelezte, hogy nem tud részt venni az ülésen. A jelen lévők létszáma alapján megállapítom, hogy a bizottság határozatképes.

A GB 7 igen szavazattal (Marosi György Csongor elnök, Antalné Tardi Irén, Juhász Géza, Kanizsay György Béla, Képíró Ákos, Kolozsvári Csaba, Orosz János József) tartózkodás és ellenszavazat nélkül elfogadta a plusz napirendi pont felvételét. (a döntéshozatalban 7 fő vett részt).

**58/2016. (IV.01.) GB határozat**

**Hajdúszoboszló Város Önkormányzatának Gazdasági Bizottsága elfogadja a plusz előterjesztés napirendre vételét.**

A GB 7 igen szavazattal (Marosi György Csongor elnök, Antalné Tardi Irén, Juhász Géza, Kanizsay György Béla, Képíró Ákos, Kolozsvári Csaba, Orosz János József) tartózkodás és ellenszavazat nélkül elfogadta a napirendi pontokat. (a döntéshozatalban 7 fő vett részt).

**59/2016. (IV.01.) GB határozat**

**Hajdúszoboszló Város Önkormányzatának Gazdasági Bizottsága elfogadja a napirendi javaslatokat.**

1. Civil szervezetek és intézmények önkormányzati támogatása 2016. kiírásra érkezett pályázatok elbírálása

Előadó: elnök

1. Előterjesztés az információs, valamint az infomentor iroda civil szervezeteknek nyújtható szolgáltatásaival kapcsolatosan.

Előadó: elnök

Bejelentések, tájékoztatók

1. **napirend**

***Civil szervezetek és intézmények önkormányzati támogatása 2016. kiírásra érkezett pályázatok elbírálása***

Marosi György Csongor:

Javaslom, hogy egyben döntsön a bizottság. Két pályázat nem felelt meg a kiírásnak. A Neked is Jár Alapítvány és az Air Pub Cafe Kft., mivel alapítványok és vállalkozók ebben a kiírásban nem támogathatók.

A Hajdúszoboszlói Polgárőr Közhasznú Egyesületnek a költségvetésben el van különítve 500.000 Ft, ezért 80.000 Ft támogatást javaslok.

Az ANKSE Hajdúszoboszló részére 80.000 Ft-ot javaslok, mert azt gondolom, hogy a sportorvosi igazolás, érvényesítés, nevezési díj és bírói díj költségeit a Városi sport és utánpótlás keretből kellene támogatni.

A karate egyesületek egységesen kapjanak 90.000 Ft támogatást.

A Hajdúszoboszlói Roma Nemzetiségi Önkormányzat a munkaügyi központon keresztül nyert egy pályázatot, melyhez 200.000 Ft-ra van szükségük, hogy 3 főt foglalkoztathasson. Javaslom, hogy a Hajdúszoboszlói Roma Nemzetiségi Önkormányzat és Hajdúszoboszlói Árpád SE a támogatást munkabér és közterhei helyett működési költségekre kapja.

A Gázláng SE támogatás hiányában nem tudja finanszírozni a működési költségeit.

Kanizsay György Béla:

A Hajdúszoboszlói Kárászos Tavi Sporthorgász Egyesület talán 10 fő létszámú. A Nádudvari úton a Keleti-főcsatornán áthaladva a hídon jobbra a zúgóval szemben található a Kárászos-tó, ami a Kösely medrének kettévágásakor a Nádudvari oldalon megmaradt 10 hektáros tó. A tagok a Kárászos–tó kertlábjában lévő házak tulajdonosai. Ez egy zárt egyesület, a tó a tagok hobby tava. A tavat a Nádudvari úton lévő tehenészet tulajdonosától Juhász Ferenctől bérli ez a néhány ember. Semmilyen turisztikai célt és közfeladatot nem képvisel, ezért nem szavazok nekik semmilyen támogatást.

Fehér Adrienn:

*Antalné Tardi Irén kérdésére válaszolva*: 2014. október 6-tól bejegyzett egyesület.

Kunkliné Dede Erika:

A Szoboszlói Waldorf Egyesületnek az üzemeltetésből jelentős bevétel is származik. A Hajdúszobozlói Polgárőr Közhasznú Egyesület a veszettséget jelző rendszer kialakítása kapcsán napi 24 órában volt ügyeletes 1 évig. A TELL Kft-től kaptunk 20 készüléket 1 évig kipróbálásra, mellyel az egyesület elnökének sok gondja és terhe volt, ezért javaslom a magasabb összegű (150.000 Ft) támogatást.

Antalné Tardi Irén:

A polgárőrök a város lakossága érdekében ténykednek nem kevés idő és energia feláldozásával. Az Életerő Egyesületnek és a Hajdúszoboszlói Önkéntes Tűzoltóknak is magasabb összeget adnék.

Marosi György Csongor:

Az Életerő Egyesületnek 200.000 Ft-ot, a Hajdúszoboszlói Önkéntes Tűzoltóknak 150.000 Ft-ot javaslok.

A GB 7 igen szavazattal (Marosi György Csongor elnök, Antalné Tardi Irén, Juhász Géza, Kanizsay György Béla, Képíró Ákos, Kolozsvári Csaba) tartózkodás és ellenszavazat nélkül elfogadta a javaslatot. (a döntéshozatalban 7 fő vett részt) és - az előterjesztésben és a módosító javaslatokban foglaltak alapján - a következő határozatot hozta:

**60/2016. (IV.01.) GB határozat**

**Hajdúszoboszló Város Önkormányzatának Gazdasági Bizottsága a Civil szervezetek és intézmények támogatására kiírt pályázatra érkezett igényeket az alábbiak szerint támogatja.**

| **Ssz.** | **A pályázó neve** | **cél** | **javasolt összeg (eFt)** |
| --- | --- | --- | --- |
|
| 1 | Látássérültek Észak-alföldi Regionális Egyesülete | irodaszerek, kiadvány, útiköltség, segédeszközök | 200 |
| 2 | Hajdúszoboszlói Polgárőr Közhasznú Egyesület | működési költségek, jármű üzemeltetés, jármű karbantartás, robogó vásárlás | 150 |
| 3 | Derűs Alkony Nyugdíjas Klub | terembérleti díj (évi 3 alkalom), irodaszer, bank-posta költség, műszaki infrastruktúra igénybevétel, megyei tagsági díj, megyei folyóirat | 200 |
| 4 | ANKSE Hajdúszoboszló | útiköltség, oklevelek, érmék, kupák beszerzése, plakát készíttetés, sporteszköz vásárlás | 80 |
| 5 | Kyokushin Karate Klub | projektor, tagsági díjak | 90 |
| 6 | Hajdúszoboszlói Birkózó SE | terembérleti díj, könyvelés, tagdíjak, irodaszer | 180 |
| 7 | Hajdúszoboszlói Méhész Egyesület | könyvelés, irodaszerek, laptop vásárlás | 100 |
| 8 | Hajdúszoboszlói Herkules SE | bérleti díj, közüzemi számlák | 80 |
| 9 | Hajdúszoboszlói Roma Nemzetiségi Önkormányzat | működési költségek | 180 |
| 10 | Hajdúszoboszlói Árpád SE | működési költségek, jármű üzemeltetés, jármű karbantartás, robogó vásárlás | 100 |
| 11 | Hajdúszoboszlói Horgász Egyesület | iroda bérleti díj  | 100 |
| 12 | Shotokan Karate Egyesület  | tagdíj, laptop beszerzés, éves edzői tagdíj, versenyengedély | 90 |
| 13 | Silver-D Látványtánc Egyesület | tanfolyam díj, útiköltség, adminisztrációs költségek | 130 |
| 14 | Hajdúszoboszlói Rhinoceros AFSE | nyomtatók beszerzése, útiköltség, nevezési díj, bérleti díj, reklám, kiadványkészítés, adminisztrációs és kommunikációs költségek | 80 |
| 15 | Hajdúszoboszlói Sakk SE | játékvezetői díj, útiköltség, játszmalap, bérleti díj | 100 |
| 16 | Életerő Egyesület | könyvelési költség, adminisztrációs és kommunikációs költségek, szakmai anyagok, nyomtatványok, irodaszer | 200 |
| 17 | Nap Lányai Kórusért Egyesület | könyvelési díj, banki, kommunikációs költségek, irodaszer, fénymásolás, létesítő okirat elkészítése, tagdíj, útiköltség | 100 |
| 18 | Hajdúszoboszlói Bárdos Lajos Városi és Pedagógus Énekkar Egyesület | terembérlet, társasági tagdíj, kommunikációs és banki költségek, kiadványok, kotta, irodaszer, virág, ajándék | 200 |
| 19 | Gázláng SE | könyvelési díj, tagdíj, karbantartási, takarítási eszközök, uszodabérlet, irodaszer, vásárlása, postaköltség, kiadványok beszerzése | 130 |
| 20 | Hajdúszoboszlói Kárászos Tavi Sporthorgász Egyesület | számítógép, irodabútor beszerzés, mobil internet előfizetés | 0 |
| 21 | Hajdúsági Vándorok Kh. Túraegyesület | projektor, irodaszer, honlap, magazin, szóróanyag, tagdíj, bankköltség | 100 |
| 22 | Hajdúszoboszlói Önkéntes Tűzoltó | könyvelő, banki költség, telefon költség, jogi tanácsadás | 150 |
| 23 | Hajdúszoboszlói Polgári Olvasókör | helység bérlés, szekrény vásárlás | 50 |
| 24 | Összefogás Hajdúszoboszlóért és a Jövőért Egyesület | irodaszerek, kiadvány, egyéb műszaki cikk beszerzés, könyvelői díj, ingatlan bérleti díj | 200 |
| 25 | Hajdúszoboszló Jövőjéért Egyesület | irodaszerek, kiadvány, egyéb műszaki cikk beszerzés, könyvelői díj, ingatlan bérleti díj | 200 |
| 26 | Hajdúszoboszló Kézilabda Sportjáért Kh. Egy. | nyomtató patron, nevezési díj, MKSZ tagsági díj, honlap fenntartás, posta költség, banki költség | 200 |
| 27 | Hajdúszoboszlói Görög Katolikus Egyházközség | hírlevél megjelentetés, közüzemi díj, irodaszer, irodagép beszerzése, karbantartása,  | 100 |
| 28 | Hajdúszoboszlói Városszépítő Egyesület | könyvelés, bankköltség, útiköltség, honlap fejlesztés, marketing, irodai gép vásárlása, hangosítás, postaköltség, irodaszer, kommunikációs költség, képzés | 200 |
| 29 | Hajdúszoboszlói Kutyabarátok Egyesülete | állatok orvosi kezelése, élelmezése,  | 150 |
| 30 | Magyar Vöröskereszt Hajdúszoboszló Területi Szervezete  | közüzemi díj, telefon, internet előfizetés, irodaszer, reklámanyag, szórólap, köszönőkártyák, kitűzők | 200 |
| 31 | Szoboszlói Waldorf Egyesület | könyvelő, telefon költség | 120 |
| 32 | Hajdúszoboszlói Fizetővendéglátók Egyesülete | kommunikációs, banki költségek, tagsági díj, könyvelési díj, hirdetés | 200 |
| 33 | Szoboszlói Darazsak SE | banki költség, könyvelés, irodaszer, nyomtatvány, útiköltség, fénymásolás, posta, telefon ktg, bélyegző készíttetés, terembérlet | 80 |
| 34 | Nyúltenyésztők Hajdúszoboszlói Egyesülete | 32 db kiállítóketrec, 4 db ketrecláda, 12 db tartóláb, 60 db etető-itató, terembérlet, oklevél, katalógus, serlegek, szállítási költség,  | 90 |
| 35 | Vörös Sári Magyarnóta Egyesület | 2 db URH mikrofon beszerzése | 110 |
| 36 | Hajdúszoboszlói Német Nemzetiségi Önkormányzat | irodaszer, kommunikációs költségek (telefon, postaköltség), útiköltség, kiküldetési költség, bankköltség | 180 |
| 37 | Hajdúszoboszlói Vendéglátók Egyesülete | kettős könyvvitel, webdomain szolgáltatás, szórólapok kiadványok | 200 |
| 38 | Civilek Együtt Hajdúszoboszlóért | adminisztrációs és fenntartási kiadások, bérleti díj, kommunikációs költségek, kiadványok | 180 |
| 39 | Hajdúszoboszlói Porszem Lovas Egyesület | könyvelés, szövetségi tagdíj, postaköltség, irodaszer, adminisztrációs költségek, regisztrációs és nevezési díjak, szövetségi tagdíjak, állatorvosi költségek, takarmány, fellépő ruha vásárlás, szállítás, útiköltség | 170 |
| 40 | Hajdúszoboszlói Református Egyházközség | ingatlan fenntartás, közműdíjak, kiadvány, eszközbeszerzés | 200 |
| 41 | Hajdúszoboszlói Városi TV | szerkesztő-riporter, operatőr, vágó, grafika-felirat költsége, telefon, üzemanyag költség | 100 |
| 42 | Szoboszlói Szittyák Kh. Hagyományőrző Egyesület | kellékek, jelmezek felújítása, ügyvédi költség, szállító jármű felújítás, műszaki vizsgadíj, útiköltség | 100 |

Felelős: jegyző

Határidő: 2016. április 30.

1. **napirend**

***Előterjesztés az információs, valamint az infomentor iroda civil szervezeteknek nyújtható szolgáltatásaival kapcsolatosan.***

Fehér Adrienn:

A plusz csomag új eleme a szolgáltatásokkal kapcsolatos információ nyújtás. A weboldalkészítés és a színes nyomtatás feltételei nincsenek meg, ezért azok ki lettek véve a szerződésből. A 4-szeri teremhasználat esetire lett módosítva, azzal a kikötéssel, hogy az csak a szervezet működését szolgáló foglakozásokra, összejövetelekre vehető igénybe és az intézmény-vezetővel történt előzetes egyeztetést követően.

Marosi György Csongor:

Tavaly alig tudtuk a 10 szervezetet összeszedni. A Nyúltenyésztők Hajdúszoboszlói Egyesülete jelezte, hogy a jövőben nem kívánja igénybe venni a plusz szolgáltatás csomagot, így már nem kerültek bele a 10 meghívott szervezetbe.

Fehér Adrienn:

A Szoboszlói Gazdaház Alapítvány pozitívan értékelte ezt a lehetőséget, az idén is részt kívánnak benne venni. A Nyúltenyésztők Hajdúszoboszlói Egyesülete helyett pedig a Nap Lányai Kórusért Egyesület kerül meghívásra, mert ők jelezték korábban szándékukat.

A GB 7 igen szavazattal (Marosi György Csongor elnök, Antalné Tardi Irén, Juhász Géza, Kanizsay György Béla, Képíró Ákos, Kolozsvári Csaba) tartózkodás és ellenszavazat nélkül elfogadta a javaslatot. (a döntéshozatalban 7 fő vett részt) és - az előterjesztésben foglaltak alapján - a következő határozatot hozta:

**61/2016. (IV.01.) GB határozat**

**Hajdúszoboszló Város Önkormányzatának Gazdasági Bizottsága**

* **támogatja az ifjúsági-civil információs és tanácsadó iroda többlet szolgáltatásait igénybe vevő civil szervezeteket a szolgáltatáscsomag díjának (50.000 Ft) erejéig. Erre a célra 500.000 forintot különít el keretéből.**
* **felajánlja a szolgáltatásra 2015. évben igényt tartó 10 civil szervezeteknek 2016. évben is a lehetőséget.**
1. **Nap Lányai Kórusért Egyesület**
2. **Fekete Borbála Alapítvány**
3. **Vörös Sári Magyarnóta Egyesület**
4. **Hajdúszoboszlói Gazdakör**
5. **Hajdúszoboszlói Városszépítő Egyesület**
6. **Életerő Egyesület**
7. **Szoboszlói Gazdaház Alapítvány**
8. **Hajdúszoboszlói Önkéntes Tűzoltó Közhasznú Egyesület**
9. **Hajdúszoboszló Jövőjéért Egyesület**
10. **Gázláng Nyugdíjas Egyesület Hajdúszoboszlói Klubszervezete**

**Ha a megkeresett civil szervezetek valamelyike nem tart igényt a szolgáltatásra, akkor másik civil szervezetnek kerüljön felajánlásra a szolgáltatáscsomag támogatása.**

Határidő: 2016. április 15.

Felelős: jegyző

Egyéb közlendő, bejelentenivaló hiányában Marosi György Csongor bizottsági elnök 1029 órakor az ülést bezárta.

**K.m.f**

**Marosi György Csongor Orosz János József**

 ***bizottsági elnök***  ***bizottsági tag***

**Fehér Adrienn**

 ***jegyzőkönyvvezető***